laion/Wikipedia-Exotic huggingface dataset:
סדום (פירושונים)

האם התכוונתם ל... סדום – עיר מקראית, שכנה בסמוך לים המלח. מפעל המלח בסדום – מפעל אשלג בדרום ים המלח. הר סדום – הר בצפון מזרח הנגב, בין חופו של ים המלח לנחל פרצים. מהפכת סדום ועמורה – סיפור מקראי על הריסתן של ארבע ערים בידי אלוהים. מיטת סדום – אחד מסמלי הרשע בפולקלור העברי והעולמי. מעשה סדום – מונח משפטי המתאר מין אנאלי או אוראלי. תפוח סדום - כינוי עממי לעץ המדברי פתילת המדבר הגדולה. זוהי סדום – סרט קולנוע קומי ישראלי, שיצר צוות תוכנית הטלוויזיה "ארץ נהדרת"
מאנאט אזרבייג'ני

מאנאט הוא ההילך החוקי של אזרבייג'ן. המאנאט מחולק ל-100 קְפִּיק (qəpik). המילה מאנאט הושאלה מהשפה הרוסית, בה монета (מנטה) משמעותו מטבע. בשנת 1919 יצרה הרפובליקה הדמוקרטית של אזרבייג'ן מטבע משלה- מאנאט. שנה לאחר מכן פלשה ברית המועצות לאזרבייג'ן והמטבע המשיך להתקיים עד 1923 כשהוחלף ברובל. בשנת 1992 שנה לאחר קבלת העצמאות השנייה החליט הממשל האזרבייג'ני לחדש את המאנאט. מטבע זה התקיים מאז ובהמשכיות עד ל-2006 והוחלף מטבע זה בגרסה השלישית. 5 קפיק, 10 קפיק, 20 קפיק, 50 קפיק. מאנאט אחד, 5 מאנאט, 10 מאנאט, 50 מאנאט, 100 מאנאט, 250 מאנאט, 500 מאנאט, 1,000 מאנאט, 10,000 מאנאט, 50,000 מאנאט. ב-1 בינואר 2006 הוחלט לחדש את המאנאט כאשר שער ההמרה הוא מאנאט חדש= 5,000 מאנאטים ישנים. מדיה וקבצים בנושא מאנאט אזרבייג'ני בוויקישיתוף אתר הבנק הלאומי של אזרבייג'ן (באזרית) השטרות של אזרבייג'ן (באנגלית) (בגרמנית) (בצרפתית)
מצרים (פירושונים)

האם התכוונתם ל... מצרים – מדינה בצפון אפריקה מצרים (עם) – בני העם השוכן במצרים מצרים (דמות מקראית) – אחד מבניו של חם מצרים העתיקה מצרים התלמיית – ממלכת מצרים בתקופה ההלניסטית. מצרים (פרובינקיה רומית) – פרובינקיה של האימפריה הרומית
יאן מהינמי

יאן מהינמי (צרפתית: Ian Mahinmi; נולד ב-5 בנובמבר 1986 ברואן, צרפת) הוא כדורסלן עבר צרפתי, ששיחק בעמדת הסנטר. היה חבר בנבחרת צרפת. מהינמי החל את קריירת הכדורסל המקצועית לאחר שנכלל בסגל נבחרת צרפת לאליפות אירופה עד גיל 21 של שנת 2004 שנערכה בסרגוסה, ספרד. מהינמי נבחר בסיום האליפות, לחמישייה השנייה. עקב כך, מהינמי צד את תשומת לבם של סקאוטים רבים שצפו באליפות, כולל מסן אנטוניו ספרס וניו יורק ניקס. לאחר האליפות, מהינמי חתם במועדון הכדורסל של לה האבר. בלה האבר, שיחק במשך שלוש עונות. כשבעונתו השנייה, קלע כ-10 נקודות והוריד 5.2 כדורים חוזרים בממוצע לכ-30 משחקים בהן שותף. בקיץ של שנת 2006, מהינמי חתם אצל קבוצת הפאר הצרפתית, פו אורטז. בעונת 2006/2007, מהינמי סיים את העונה עם ממוצעים של כ-4.5 נקודות ו-3.2 כדורים חוזרים בכ-13 דקות ועם זכייה בגביע הצרפתי. לאחר עונה אחת במדי פו אורטז, עבר אל קבוצת ה-NBA, סן אנטוניו ספרס לאחר שבקיץ 2005 נבחר במקום ה-28, בחירה שהפתיעה אנשי תקשורת ומאמנים רבים. לאחר שמהינמי עזב את צרפת, הוא הצטרף למשחקי ליגת הקיץ במדי הספרס, אך במשחקו השלישי קרע את שריר החזה הקטן. על אף הפציעה הוחתם מהינמי על ידי סן אנטוניו ספרס ב-23 באוגוסט על חוזה לארבע עונות. מהינמי החל לשחק בקבוצת ה-NBDL שנתמכת על ידי הספרס, אוסטין טורוס ובעונתו 2007/2008 קלע 17.1 נקודות והוריד 8.2 כדורים חוזרים ב-21 דקות, שהובילו את הטורוס לסגנות אליפות ה-NBDL, לאחר שהפסידו בגמר לאיידהו סטמפייד. ב-30 באוקטובר 2007 ערך מהינמי את הופעת הבכורה של ב-NBA מול פורטלנד טרייל בלייזרס, במשחק עצמו שיחק מהינמי במשך כדקה וחצי. בסיום אותה עונה הפסיד עם הספרס בגמר האזור המערבי, מול לוס אנג'לס לייקרס (1–4). ב-13 ביולי 2010 חתם מהינמי על חוזה בדאלאס מאבריקס, ובסיום אותה עונה (2010/2011) זכה עם הקבוצה באליפות ה-NBA. בסיום עונת 2011/2012 הועבר מהינמי בטרייד לאינדיאנה פייסרס, בתמורה לדארן קוליסון ודנטיי ג'ונס. בשתי עונותיו הראשונות באינדיאנה העפילה הקבוצה לגמר האזור המזרחי, אך בשתי הפעמים הפסידה מול מיאמי היט. לקראת עונת 2016/2017 חתם על חוזה ל-4 עונות בוושינגטון ויזארדס, עבור כ-64 מיליון דולר. לאורך תקופת החוזה שותף ב-180 בלבד מתוך 318 משחקי הקבוצה, והציג יכולת מאכזבת עם ממוצעים של 5.3 נקודות ו-4.5 ריבאונדים למשחק. מהינמי לא שיחק בעונת 2008/2009 בשל פציעה. בשל שביתת שחקנים ב-NBA התקיימו בעונת 2011/2012 66 משחקים בלבד. מדיה וקבצים בנושא יאן מהינמי בוויקישיתוף יאן מהינמי, ברשת החברתית אקס (טוויטר) יאן מהינמי, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סן אנטוניו ספרס החתימה את מהינמי סיכום המשחק בין סן אנטוניו ספרס לבין פורטלנד טרייל בלייזרס אינדיאנה מצרפת את מהינמי, באתר הקבוצה, 12 ביולי 2012 מהינמי מסכם על חוזה עם הוויזארדס, באתר ESPN,‏ 3 ביולי 2016
לב (מטבע)

לב (בבולגרית: лев), שפירושו בשפה הבולגרית הקדומה אריה, הוא ההילך החוקי של בולגריה. לב אחד מתחלק ל-100 סטוטינקי. המטבע הונפק לראשונה בשנת 1881 מגובה בתקן הזהב. בעת יציאתו לשוק היה שוויו של לב אחד שווה ערך לפרנק צרפתי אחד. ב-1928 נקבע שער המרה חדש ללב, 1 לב היה בשווי של 10.86956 מ"ג זהב. במהלך מלחמת העולם השנייה הוצמד הלב לרייכסמארק הגרמני בשער המרה של 32.75 לב לרייכסמארק אחד. עם הכיבוש הסובייטי ב-1944 הוצמד הלב לרובל של ברית המועצות בשער המרה של 15 לב לרובל אחד. בשנת 1943 הופסקה הטבעתן של מטבעות עקב ערכן הנמוך. בשנת 1952 עקב אינפלציה מצטברת, הונפק לב חדש בשער של 100 לב ישן ללב חדש אחד. בשנת 1962 הונפק לב חדש נוסף, בשער של 10 ל-1. עם התמוטטות הקומוניזם והתאמת הכלכלה לרעיונות החדשים הייתה בבולגריה אינפלציה גבוהה שגרמה לפיחות ניכר בשער המטבע. במטרה להילחם באינפלציה נקבע ב-1997 שער חליפין קבוע של 1000 לב למארק גרמני אחד. ב-1999 במסגרת צעדים כלכליים נרחבים ובמטרה לחזק את אמון הציבור במטבע, הונפק לב חדש בשער המרה של 1,000 לב ללב חדש. הלב החדש הוצמד למרק הגרמני בשער של 1:1. עם הקמת גוש האירו, הוצמד הלב לאירו בשער של 1.95583 לב לאירו. מדיה וקבצים בנושא לב בוויקישיתוף The World Factbook, 2008 est. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סאלי ברישה

ד"ר סאלי ברישה (באלבנית: Sali Berisha; נולד ב-15 באוקטובר 1944) הוא ראש ממשלת אלבניה לשעבר, ונשיא אלבניה לשעבר. ברישה נולד בכפר ויסידול שבאלבניה הקרוב מאוד לגבול עם קוסובו, להורים מוסלמים. הוא למד רפואה באוניברסיטת טירנה, מקצוע בו המשיך לעסוק במשך כל חייו. ברישה נבחר לראשונה לפרלמנט האלבני ב-1991. לאחר הבחירות הדמוקרטיות הראשונות באלבניה מזה שנים רבות נבחר ברישה ב-1992 להיות נשיא אלבניה. בתפקיד זה כיהן קדנציה אחת בלבד (5 שנים). ב-11 בספטמבר 2005 נבחר לעמוד בראשות ממשלת אלבניה. ברישה נשוי ללירי רמה, רופאת ילדים במקצועה, ולהם שני ילדים. ב -19 במאי 2021 הודיע אנטוני בלינקן, מזכיר המדינה של ארצות הברית, כי מחלקת המדינה החליטה להטיל סנקציות על ברישה, רעייתו, בנו ובתו, ונאסרה עליהם הכניסה לארצות הברית, לאחר שהואשמו במעורבות בשחיתות שלטונית משמעותית. מדיה וקבצים בנושא סאלי ברישה בוויקישיתוף סאלי ברישה, ברשת החברתית פייסבוק "Supplier Under Scrutiny on Arms for Afghans", New York Times article Sali Berisha news Sali Berisha|Keshilli i Ministrave (אורכב 18.02.2010 בארכיון Wayback Machine). Keshilliministrave.al. Retrieved on 13 May 2012. Public Designation of Albanian Sali Berisha Due to Involvement in Significant Corruption, באתר מחלקת המדינה, ‏19 במאי 2021 ערך זה הוא קצרמר בנושא אישים ובנושא אלבניה. אתם מוזמנים לתרום לוויקיפדיה ולהרחיב אותו.
הפארק הלאומי טלמפאז'ה

הפארק הלאומי טלמפאז'ה (בספרדית: Parque Nacional Talampaya) משתרע על פני 2,150 קמ"ר בפרובינציית לה ריוחה שבמערב ארגנטינה. הוא הוכרז כפארק לאומי ב־1975 כדי להגן על האתרים הפליאונטולוגיים והארכאולוגיים המצויים בשטחו. בשנת 2000 הוכרז הפארק, יחד עם איסצ'יגואלסטו הסמוך, כאתר מורשת עולמית. מקור שם הפארק בשפת הקקאן, ופירושו "הנהר היבש של המיש" (המיש הוא מין עץ הנפוץ במדבר). הפארק נחשב לאחד האתרים הגאולוגיים החשובים בעולם, שכן הוא מספק עדויות לתהליכים שהתרחשו במהלך 250 מיליון השנים האחרונות. עיקר הסלעים בשטח הפארק הם סלעים אדמדמים מסוג אבני חול. תהליכי שחיקה ובליה יצרו בסלעים צורות שונות ומשונות, שזכו גם לכינויים שונים כגון אל טבלרו דה אחדרס ("לוח השחמט"), לה קתדרל ("הקתדרלה") ואל פראילה ("הנזיר"). הפארק ידוע גם בשל המאובנים הרבים שנמצאו בשטחו. המאובן הקדום ביותר מתוארך ללפני 250 מיליון שנים. כן נמצאו מאובני צבים בני 210 מיליון שנים, מאובני דינוזאורים ומאובני זוחלים קדומים המשויכים לסינאפסידה. האזור בו שוכן טלמפאז'ה הוא מדברי וצחיח, וכמות המשקעים השנתית נמוכה, בין 150 ל־170 מ"מ בשנה. משרע הטמפרטורות קיצוני: בימי הקיץ הן עשויות להגיע ל־50°C ובלילות החורף לרדת ל־9°C-. הצמחייה האופיינית לאזור מעטה, ומבוססת בעיקר על שיחים נטולי עלווה וקקטוסים. בערוצי הנחלים נמצאים גם צמחים ירוקים יותר. עם בעלי החיים הנפוצים בפארק נמנים שועלים ארגנטינאים אפורים וקריאמאים שחורי רגל. בעלי חיים נוספים בפארק כוללים עופות דורסים כקונדור האנדים, עקב שחור חזה ובז נודד, וכן ויסקאצ'ות, גואנקואים, ארמדיליים (לרבות ארמדילי חולד) וננדואים. ממצאים ארכאולוגיים מעידים על נוכחות אנושית באזור בין השנים 120 ו־1180. לפי ההערכות, מזג האוויר באותה תקופה היה נוח יותר, ואפשר מגורי בני אדם. ברחבי הפארק נמצאו ציורי סלע הכוללים צורות גאומטריות וכן בעלי חיים כננדואים וחתוליים. אחד האתרים הידועים מכונה "לוס פיסארונס" ("לוח המודעות"), ובו פטרוגליף באורך 15 מ'. בנוסף לציורים נמצאו בשטחי הפארק שרידי בתים וכלי חרס ואבן. מדיה וקבצים בנושא הפארק הלאומי טלמפאז'ה בוויקישיתוף אתר האינטרנט הרשמי של הפארק הלאומי טלמפאז'ה טלמפאז'ה באתר הפארקים הלאומיים של ארגנטינה אודות הפארק
לווה

האם התכוונתם ל... הלוואה – מתן כסף לאדם, בתנאי שיחזירו בתום תקופה הקבועה בהסכם ההלוואה מצוות הלוואה – ביהדות, מתרי"ג מצוות (מספר סו ב'ספר החינוך') היתר עסקה – בהלכה היהודית, כלי המאפשר מתן הלוואה בריבית לבה (לָוָוה, lava) - סלע מותך הנפלט מהר געש. לֶוֶה (בגרמנית: Loewe או Löwe) הוא שם משפחה גרמני שפירושו "אריה". אישים ששמם לווה: אדוארד לווה – שחמטאי יהודי-אנגלי היינריך לווה – עיתונאי, פובליציסט, פולקלוריסט, בלשן, מזרחן, הוגה דעות וספרן, ממנהיגי התנועה הציונית בגרמניה ומחלוצי הספרנות בארץ ישראל היינריך הארי, דוכס סקסוניה ובוואריה (בגרמנית: Heinrich der Löwe) – אציל מבית ולף (Welf) דוכס סקסוניה ודוכס בוואריה במאה ה-12 יואל ברי"ל (לווה) – מפעילי תנועת ההשכלה בברלין ומעורכי "המאסף" קארל לווה – מלחין גרמני, זמר בריטון ומנצח, שנודע בכינוי "שוברט של צפון גרמניה" בזכות הלידר (השירים האמנותיים) שהלחין
לק (מטבע)

לֶק (באלבנית: Leku ; סימון לפי תקן ISO 4217: ALL) הוא ההילך החוקי של אלבניה. הלק האלבני מחולק תאורטית ל-100 קינדרקה אולם אין במחזור מטבעות או שטרות של קינדרקה. מטבע הלק המודרני הוא הגרסה השלישית של המטבע. הגרסה הראשונה הונפקה בשנת 1926. בשנת 1965 המטבע עבר רענון והתחדש (הגרסה השנייה). והגרסה הנוכחית משמשת מאז 1996. 1 לק, 5 לקה, 10 לקה, 20 לקה, 50 לקה, 100 לקה 100 לקה, 200 לקה, 500 לקה, 1,000 לקה, 2,000 לקה, 5,000 לקה מדיה וקבצים בנושא לק בוויקישיתוף שטרות אלבניה (באנגלית) ו(בגרמנית) ערך זה הוא קצרמר בנושא אלבניה ובנושא כלכלה. אתם מוזמנים לתרום לוויקיפדיה ולהרחיב אותו.
מפוח

מפוח הוא מכשיר שנושף אוויר, על פי רוב לצורך שינוע חפצים. בתוך מפוח עשויים להיות מאווררים. קיימים סוגים שונים של מפוחים: מפוחים צנטריפוגליים - בעלי מאיץ. כפות נטויות לפנים או כפות נטויות לאחור. במפוחים צנטריפוגליים האוויר נכנס צירית ממרכז המאיץ ומואץ רדיאלית להיקף בעזרת הכוח הצנטריפוגלי. המפוחים הצנטריפוגליים מחולקים לבעלי כניסה בודדת או כניסה כפולה בהנעת רצועות בהנעה ישירה. מפוחים צנטריפוגליים הם מפוחי יניקה אשר בדרך כלל משמשים לתהליכי יניקת אוויר; מפוחים בלחצים נמוכים וגבוהים, מפוחים שיודעים להעביר רק אוויר, אוויר רווי בשמן, אוויר עם חלקיקי נסורת או חלקיקים ארוכים המסתבכים במאיצים רגילים ועבורם ניתן למצוא מפוחים מיוחדים שידעו להעביר את החומרים האלה, הכל לפי הדרישות והמפרט שצריך לאותו מפוח. מפוחים ציריים / שואבים ציריים - בעלי כנפיים המורכבות על ציר מרכזי הפועלות בשיטת דחיפה או שאיבה של אוויר על ידי פעולת סיבוב על ציר מרכזי. במפוחים ציריים זרימת האוויר היא במקביל לציר המאיץ כך שהכניסה והיציאה באותו כיוון, האצת האוויר במפוחים ציריים מתבצעת על ידי מבנה כנף המאיץ הגורם להבדל לחצים בין שני צדדיו. סיבובי המאיץ יוצרים לחץ דינמי גבוה ולחץ סטטי נמוך. המאיץ המסתובב סביב צירו ומזיז "שרוול" אוויר מקביל לצירו. את המפוחים יש להפעיל כאשר כיוון הסיבוב תואם את צורת הכף, ישנם מפוחים ציריים עם מבנה כנף המתוכנן כך, שיעילותם זהה לשני כיווני הזרימה, הוצאה והכנסת אוויר. מדיה וקבצים בנושא מפוח בוויקישיתוף מאמר בנושא מפוחים תעשייתיים המסביר ביתר הרחבה את השימוש הרחב שיש למפוח בתעשייה. מפוח, באתר אנציקלופדיה בריטניקה (באנגלית)
עזראל

האם התכוונתם ל... עזראל (מלאך) – מלאך המוות במסורות אסלאמיות, יהודיות ונוצריות עזראל (קומיקס) – דמות בדיונית בחוברות הקומיקס של יקום DC עזריאל
ז'ואן אנריק ויווס אי סיסיליה

ז'ואן אנריק ויווס אי סיסיליה (בקטלאנית: Joan Enric Vives i Sicília, נולד ב-24 ביולי 1949) הוא בישוף אורז'ל (בקטאלנית: Urgell) והנסיך השותף של אנדורה. נולד בברצלונה לפרנסיס וקורליינה ויווס פונס סיסיליה, הוסמך ככומר ב-1973, מונה כעוזר בישוף ברצלונה ב-1993, כסגן בישוף אורז'ל ב-2001 וכבישוף אורז'ל בשנת 2003. במרץ 2011 הוכתר ויווס אי סיסילה כארכיבישוף בתוארו האישי. ז'ואן הוכתר לבישוף אורגל בידי האפיפיור יוחנן פאולוס השני. ז'ואן נושא בתואר בישוף אורז'ל מאז שנת 2003, ובתוקף כך מכהן כאחד משני הנסיכים המכהנים ביחד כראשי המדינה של אנדורה. מדיה וקבצים בנושא ז'ואן אנריק ויווס אי סיסיליה בוויקישיתוף אתר האינטרנט הרשמי של ז'ואן אנריק ויווס אי סיסיליה "Rinuncie e Nomine — Elevazione alla Dignità Arcivescovile Ad Personam del Vescovo di Urgell (Spagna) e Coprincipe di Andorra" (באיטלקית). הודעת דובר הכס הקדוש. 2010-03-19. נבדק ב-2010-03-20.(הקישור אינו פעיל) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דובהה

דובהה (בכתיב לועזי: Dubhe מערבית ظهر الدب الاكبر - ט'הר א-דבּ אל-אכּבר - הגב של הדוב הגדול) או α בדובה הגדולה הוא הכוכב השני בבהירותו בקבוצת הכוכבים הדובה הגדולה והוא אחד הכוכבים הבהירים בשמים. ציון באייר α (אלפא) ניתן לו מכיוון שהוא הכוכב הבהיר המערבי ביותר בקבוצה ויוהאן באייר ציין את שבעת כוכבי הקבוצה הבהירים על פי הסדר ממערב למזרח ולא על פי בהירותם. הכוכב נמצא בפינה הצפון מערבית של "העגלה הגדולה" והמשך הקו המחבר אותו עם מראק (β בדובה הגדולה) מצביע אל כוכב הצפון. דובהה הוא למעשה מערכת בת ארבעה כוכבים שונים הנמצאת במרחק של כ-124 שנות אור ומכילה ענק כתום ושלושה כוכבים נוספים עמומים בהרבה מסוג ספקטרלי F. תכונה זו מבדילה אותו מרוב כוכבי העגלה, שכן כל השאר למעט אלקאיד הם כוכבים מסוג ספקטרלי A שנמצאים בערך בחצי המרחק ונעים בערך באותו הכיוון. מסיבה זו צפוי דובהה להפרד משאר כוכבי העגלה בעוד מספר עשרות אלפי שנים. דובהה A הוא ענק כתום עם מסה של כ-4 מסות שמש ורדיוס של כ-30 רדיוסי שמש. בהירות נראיתו היא מדרגה 1.89 כך שהוא מאיר בערך פי 300 מעוצמת ההארה של השמש. טמפרטורת פני השטח שלו היא כ-4,500 קלווין, מה שגורם לצבעו הכתום, לעומת צבעם הלבן של שאר כוכבי הקבוצה. הכוכב נמצא בשלב של התכת הליום ליסודות כבדים יותר, לאחר שהמימן שבליבתו נגמר. כשיגמר שלב היתוך ההליום, דובהה צפוי להתנפח עוד ולהפוך לענק אדום. דובהה B הוא כוכב הסדרה הראשית מסוג ספקטרלי F עם מסה של פחות משתי מסות שמש ורדיוס גדול בכ-30% משל השמש. הוא מקיף את דובהה A במרחק של כ-23 יחידות אסטרונומיות בזמן הקפה של כ-44 שנים. אף על פי שבהירותו היא מדרגה 4.8, שניתנת לכאורה להבחנה בעין לא מצוידת, קשה להבחין בו גם באמצעות טלסקופ חובבים בשל קרבתו לדובהה A וההבדל הגדול בבהירותם. הטמפרטורה של דובהה B גבוהה בהרבה משל דובהה A - כ-7,400 קלווין כך שצבעו לבן-צהבהב. אם יש לדובהה B כוכב לכת, אז דובהה A יראה ממנו כשמש נוספת שבהירותה כמחצית מהשמש של כדור הארץ. במרחק של כ-10,000 יחידות אסטרונומיות מדובהה A מקיף אותו זוג נוסף של כוכבים עמומים מסוג ספקטרלי F8 שבהירותם המשותפת היא מדרגה 7. זוג הכוכבים מקיף זה את זה בזמן של כ-6 ימים. דובהה באתר של ג'ים קלר דובהה, בבסיס הנתונים SIMBAD לגרמי שמיים אסטרונומיים
א-סנארה (אתר אינטרנט)

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אַ-סִּנַארַה (בערבית: الصنارة, תעתיק מדויק: אלצנארה, נהגה לעיתים גם אַ-סּוֹנַארַה) הוא אתר אינטרנט בבעלות קבוצת התקשורת הישראלית א-סנארה. א-סנארה הוא אתר חדשות ופורטל תכנים, מהבולטים בין אתרי האינטרנט המכוונים לערביי ישראל. הוא הוקם כפורטל המתמקד בחדשות ובתכנים המתחרה באתרים פאנט, אל-ערב ובוקרא תקשורת. האתר הושק לראשונה בשנת 2000 אך נחל כישלון בשל עיצובו המסובך וכתובתו הארוכה יחסית לאתרים אחרים. בשנת 2007 הושק מחדש תחת כתובת חדשה ואגב עיצוב מחדש, הפעם בהצלחה. בניגוד למתחריו מספק א-סנארה שידורים ישירים של טלונבלות ושל אירועים אקטואליים, הודות לרוחב הפס הרחב שלו. בעת ביקור האפיפיור בנדיקטוס השישה עשר בישראל, בחודש מאי 2009, היה א-סנארה האתר היחיד ששידר בשידור ישיר ובאופן בלעדי את המיסה שערך האפיפיור בהר הקפיצה, ולא נסמך על שידורי ערוץ 1. לאתר מצלמת רשת המשדרת בשידור חי ממרכזי הערים נצרת וחיפה. א-סנארה מפיק באופן עצמאי את מרבית החדשות והתכנים המופיעים בו, באמצעות מערכת של כתבים המונה כ-15 איש. הוא מתמקד במידע חדשותי-אקטואלי שוטף בנושאים שונים, ומתמקד בנעשה בערי המגזר הערבי בישראל. בכל הידיעות באתר מתאפשרת תגובה של הקוראים (טוקבק). הכנסות האתר באות בעיקר מפרסום. ביוני 2009 האתר הקים פורום ראשון לציבור הערבי הישראלי הכולל קטגורית משחקים להורדה, סרטי קולנוע להורדה, סדרות רכש ותוכנות להורדה. לפי נתוני אלקסה בחודש מאי 2010, גבר האתר על האתרים המתחרים בוקרא תקשורת ואל-ערב והפך לאתר השני בגודלו במגזר הערבי בישראל. באוגוסט 2010 הגישה הנהלת אתר א-סנארה תלונה במשטרה נגד אתר ועיתון אל-ערב בטענה לריגול תעשייתי ושיבוש עבודת האתר. בעקבות חקירת המשטרה הוגש ביוני 2011 כתב אישום נגד מנהל מערכות המידע באתר אל-ערב של עיתון כל אל-ערב, נימר סלימאן. על פי כתב האישום חדר סלימאן באמצעות תוכנת מחשב למערכות העיתון "א-סנארה" ומחק מהן תכנים. כמו כן, הוא הואשם כי עיין בדואר האלקטרוני של העובדים, שינה סיסמאות וביצע האזנות סתר שלא כדין. במסגרת הסדר טיעון נמחקו רוב האישומים, סלימאן הודה בחדירה לשתי לכתובות דואר אלקטרוני של האתר ונדון לשירות לתועלת הציבור ללא הרשעה. אתר האינטרנט הרשמי של א-סנארה א-סנארה, בלקסיקון "העין השביעית" לתקשורת ועיתונות על לוטפי משעור, בלקסיקון "העין השביעית" לתקשורת ועיתונות רועי נחמיאס, מי מצית מכוניות של העיתון א-סינארה?, באתר ynet, 13 במאי 2006 איתמר ענברי, סמל העיתונות הערבית בישראל הלך לעולמו. על פטירתו של עורך העיתון, לוטפי משעור, באתר nrg פאדי עיאדאת, אלי אשכנזי וג'קי חורי, כלי הנשק במלחמת העיתונות הערבית: וירוסים ותוכנות ריגול, באתר הארץ, 1 בספטמבר 2010 ת"פ 48684-06-11 מדינת ישראל נ' סלימאן, גזר דין ללא הרשעה
אייסמן (פירושונים)

האם התכוונתם ל... דמויות אייסמן – גיבור-על בסדרת הקומיקס אקס-מן אייסמן – אחד מטייסי הקרב בסרט הקולנוע האמריקאי אהבה בשחקים (Top Gun) משנת 1986 קולנוע אייסמן (סרט, 2012) (אנ') – סרט קולנוע אמריקאי אייסמן (סרט, 2014) (אנ') – סרט קולנוע הונג-קונגי (סיני) אייסמן (סרט, 2017) (אנ') – סרט קולנוע גרמני-איטלקי-אוסטרי ששמם אייסמן או איסמן יוהאן אנטון אייסמן (Eismann; 1604–1698) – היה צייר אוסטרי עמית אַיְסְמַן (יליד 1967) – עורך דין ישראלי המכהן כפרקליט המדינה ספורטאים שכינוים אייסמן ("Iceman") ביורן בורג (יליד 1956) – טניסאי עבר שוודי שהיה מדורג ראשון בעולם ג'ורג' גרווין (יליד 1952) – כדורסלן עבר אמריקאי, מבכירי הכדורסלנים האמריקאים בכל הזמנים דורון שפר (יליד 1972) – כדורסלן עבר ישראלי דניס ברגקאמפ (יליד 1969) – כדורגלן עבר הולנדי ויקטור לינדלף (יליד 1994) – כדורגלן שוודי מרקוס גרונהולם (יליד 1968) – נהג מרוצי מכוניות פיני סטיבן הנדרי (יליד 1969) – שחקן סנוקר מקצועני סקוטי צ'אק לידל (יליד 1969) – אמריקאי, לשעבר לוחם MMA ואלוף העולם במשקל קל כבד של ה-UFC קימי רייקונן (יליד 1979) – פיני, לשעבר נהג מרוצי פורמולה 1 ידוענים אחרים שכינוים אייסמן ("Iceman") ונילה אייס (רוברט מתיו ואן וינקל; יליד 1967) – ראפר, שחקן, מפיק מוזיקלי ומנחה טלוויזיה אמריקאי אטיקה (יוטיובר) (דזמונד דניאל אמופה; 1990–2019) – היה יוטיובר וסטרימר אמריקאי וים הוף (יליד 1959) – הרפתקן ופעלולן הולנדי שנודע ביכולתו לעמוד בפני קור עז אחרים ריצ'רד קוקלינסקי ("The Iceman"‏; 1935–2006) – היה רוצח סדרתי אמריקאי שרצח מאות אנשים אֶצִי, איש הקרח – כינוי שניתן לגופתו החנוטה בקרח של אדם שמת בין 3239 ל-3105 לפנה"ס והתגלתה ב-1991 אייזמן (פירושונים) אייס (פירושונים)
עדי רודניצקי

עדי רודניצקי (נולדה ב-1989 בתל אביב) היא מלכת היופי של ישראל לשנת 2009. רודניצקי למדה במגמת צרפתית, פסיכולוגיה וכלכלה בתיכון אליאנס. בעבר הייתה דוגמנית, אך לא זכתה לחשיפה רבה. הגיעה לתחרות מלכת היופי בגיל 19, בעת שירותה בצה"ל ביחידה לקשרי חוץ בחיל הים. היא ייצגה את ישראל בתחרות מיס עולם לשנת 2009. היא משמשת בתפקיד סמנכ"לית שיווק ושיתופי פעולה בחברת קאווה גרופ ומיוצגת על ידי סוכנות ADD. היא נשואה לאיש העסקים מיקי שרון ולהם שני ילדים. מדיה וקבצים בנושא עדי רודניצקי בוויקישיתוף עדי רודניצקי, באתר ynet, 17 בפברואר 2009 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
כגן (פירושונים)

האם התכוונתם ל... כגן (או כקן) – תוארו של השליט העליון אצל עמי הערבות של מרכז אסיה והרי הקווקז. כגן בק – תוארו של המשנה לכגן בממלכת הכוזרים; הסמכות העליונה בכל הנוגע לפעילות הצבאית ולניהול ענייני המדינה כִּגֵן או קגן הוא שם משפחה יהודי אשכנזי, וריאציה רוסית ואוקראינית של שם המשפחה "כׇהׇן". אישים בשם זה: אודי כגן – קומיקאי, שחקן ומוזיקאי ישראלי. אליעזר כגן – משורר ומתרגם אלכס כגן – מלחין ובמאי תיאטרון ישראלי ממוצא רוסי אמיר כגן – תשבצאי ופזמונאי הונגרי-יהודי אשר מספר מתשבציו הולחנו בידי טום ווייטס ד"ר הלנה כגן – רופאת הילדים הראשונה בארץ ישראל רבי ישראל מאיר הכהן (כגן) – מגדולי הרבנים בעת החדשה, התפרסם בעיקר בספריו חפץ חיים ומשנה ברורה מרדכי בן הלל הכהן (כגן) – איש ציבור ופעיל ציוני, עיתונאי וסופר עברי ארץ ישראלי משה כגן – צייר ישראלי נאוה כגן – אלופת ישראל בשחייה רחל כהן-כגן – חברת כנסת ויו"ר ויצו ישראל כהן (פירושונים) קגן כוגן כהנא
אלי נועם

אלי נועם (באנגלית: Eli Noam; נולד ב-22 באוגוסט 1946) הוא פרופסור ישראלי-אמריקאי לכלכלה באוניברסיטת קולומביה. נועם כתב יותר מ-400 מאמרים וערך כ-25 ספרים. נועם נולד בירושלים, ועזב עם הוריו לארצות הברית בגיל 9. את שירותו הצבאי עשה נועם בחיל האוויר הישראלי, ושירת במהלך מלחמת ששת הימים ובמלחמת יום הכיפורים. למד כלכלה ומשפטים באוניברסיטת הרווארד. המנחה שלו לדוקטורט בכלכלה היה מרטין פלדסטיין. ב-1975 לימד בפקולטה למשפטים באוניברסיטת קולומביה ובפקולטה לכלכלה באוניברסיטת פרינסטון. מ-1976 מלמד נועם באוניברסיטת קולומביה במגמת כלכלה. בשנים 1998–2000 לימד גם באוניברסיטת סנט גאלן בשווייץ. החל משנת 1990 הוא מנהל מרכז לחקר מידע טלוויזיוני (Columbia Institute for Tele-Information) שהוא חלק של בית הספר לכלכלה באוניברסיטת קולומביה. נשוי לנאדין סטרויסן, ששימשה בעבר כנשיאת האיגוד האמריקאי לחירויות אזרחיות. מדיה וקבצים בנושא אלי נועם בוויקישיתוף אלי נועם, באתר SSRN ביוגרפיה של אלי נועם, באתר אוניברסיטת קולומביה (באנגלית) גל מור, בזכות השיתוף, באתר ynet, 6 בפברואר 2004
Swing and Dance with Frank Sinatra

Sing and Dance with Frank הוא אלבום משנת 1950 של הזמר פרנק סינטרה. את השירים באלבום עיבד וניצח ג'ורג סיראבו (למעט שיר מס' 4, בו ניצח הוגו וינטרהאלטר). במקור יצא האלבום בתקליט אריך נגן בגודל 25 ס"מ ובמהירות השמעה של 78 סיבובים לדקה בתאריך ה 16 באוקטובר 1950. ובמיני אלבום בקוטר 17.5 ס"מ בחודש אוקטובר 1950. היה זה האלבום האחרון אותו הוציא סינטרה תחת חברת ההקלטות קולומביה. היה זה שלוש שנים לפני מעברו לחברת קפיטול רקורדס ושנה נוספת תחלוף בטרם יוציא את אלבומו הבא (1954). שישה מבין שמונת השירים המופיעים באלבום זה יוקלטו מחדש ויופיעו בגרסה מחודשת באלבום Sinatra's Swingin' Session!!!, שיצא בשנת 1961 תחת חברת ההקלטות קפיטול. בשנת 1996 החליטה חברת קולומביה להוציא מחדש את האלבום על תקליטור. באלבום המחודש הופיעו בנוסף ל 8 השירים המקוריים עוד 10 שירים שהוקלטו בין השנים 1944–1950 פרנק סינטרה - קולות ג'ורג' סיראבו - מעבד, מנצח מידע על האלבום Swing and Dance with Frank Sinatra באתר MusicBrainz מידע על האלבום Swing and Dance with Frank Sinatra באתר AllMusic האלבום Swing and Dance with Frank Sinatra באתר Discogs
מחוזות אנטיגואה וברבודה

אנטיגואה וברבודה מחולקת מנהלתית לשישה מחוזות ושני איי חסות. מדיה וקבצים בנושא מחוזות אנטיגואה וברבודה בוויקישיתוף
פילון

האם התכוונתם ל... אישים: פילון מביזנטיון (אנ')‏ (280–220 לפנה"ס לערך) - מהנדס יווני פילון המשורר (225–158 לפנה"ס) - משורר אפיקן יהודי הלניסטי פילון מלאריסה (159 לפנה"ס - 84 לפנה"ס) - פילוסוף יווני פילון האלכסנדרוני (15 לפנה"ס - 45 לספירה) - פילוסוף יהודי מצרי הלניסטי פילון איש גבל (141-64 לספירה) - מחבר ספרי דקדוק והיסטוריה ביוונית, כתב על ההיסטוריה של הפיניקים פילון פרידמן – (17 בספטמבר 1929 - 20 באפריל 1948) היה מפקד מהגדוד השלישי של הפלמ"ח וממייסדי מעין ברוך. אחר: פיל קטן פילון (אדריכלות) – אלמנט אדריכלי בשער של מקדש מצרי עתיק פילון (כתב עת) – עיתון לילדים מחנה פילון – מחנה צבאי ליד ראש פינה; בסיס האם של חטיבת עודד; נקרא על שמו של פילון פרידמן פילוני
מכונית מיני

מכונית מיני (מקור הביטוי בגרמנית: Kleinstwagen) הוא הכינוי הנהוג בישראל למכונית קטנה המיועדת בעיקר לשימוש במרחב עירוני. מכוניות מסוג מיני מסווגות באירופה תחת קטגוריה A. אחת ממכוניות המיני הראשונות הייתה הקרוסלי האמריקאית שיוצרה בשנות ה-40 של המאה ה-20. בשנות ה-50 יוצרו מספר מכוניות מיני שהוחלפו מאוחר יותר על ידי מכוניות גדולות יותר (בעיקר מסוג סופרמיני). בין מכוניות אלו: פיאט 500 ופיאט 126. המאפיין המשותף של מכוניות אלו היה אורך של כ-3 מטר ושתי שורות מושבים (לרוב בתצורת שני מושבים נפרדים מלפנים ומושב ארוך מאחור). דוגמה למכונית שעקב הגדלת נפח המנוע עברה קטגוריה היא הפיאט/סיאט פנדה, שכאשר יוצרה לראשונה נחשבה כמכונית מיני. ארכה אמנם נשאר בגבולות קטגוריית המיני אולם היא מוצעת עם מנועים שכלולים בסדרת הסופרמיני. במהלך השנים הוסיפו יצרנים נוספים מכוניות מיני לסל המוצרים שלהם וחלק ממכוניות אלו נגרעו מהקטגוריה כאשר גדל נפח מנועם או אורכן. מכונית מיני נפוצה משנות ה-50 עד שנות ה-70 של המאה ה-20 הייתה מוריס מיני מיינור. ממשיכת דרכה המודרנית היא סדרת מכוניות בשם מיני, אף שדגמי המכוניות בסדרה גדולות במידותיהן ממכונית מיני. היקף השוק באירופה הוא כ-7-8% מכלל המכירות. הדגם הנפוץ ביותר הוא פיאט פנדה. יצרנים סינים נכנסו לתחום עם מכונית חשמלית מדגם Dearcc EV10 ויכולת נסיעה של 150 ק"מ. מיועדת לעד ארבעה נוסעים מבוגרים אורך 3-3.5 מטרים מנוע בנפח עד 1.4 ליטר מכונית מיקרו מדיה וקבצים בנושא מכונית מיני בוויקישיתוף